Á biðlista eftir leikskólaplássi hjá borgarreknum leikskólum eru samtals 1.155 börn fædd á árunum 2013 til 2016 ásamt yngri börnum með forgangVísir Alls eru 1.629 börn á biðlista eftir leikskólaplássi í Reykjavík og vantar að ráða 39 starfsmenn ef miðað er við að öll laus pláss væru nýtt . Þetta kemur fram í svari sviðsstjóra skóla - og frístundasviðs borgarinnar við fyrirspurn Mörtu Guðjónsdóttur , borgarfulltrúa Sjálfstæðisflokksins . Óskað var eftir upplýsingum um biðlista eftir leikskólaplássum sem yrði sundurliðaður eftir leikskólum og aldri barna . Jafnframt var óskað eftir upplýsingum um hversu mörg stöðugildi eru á leikskólunum og hversu mörg leikskólapláss eru til staðar á leikskólunum . Á biðlista eftir leikskólaplássi hjá borgarreknum leikskólum eru samtals 1.155 börn fædd á árunum 2013 til 2016 ásamt yngri börnum með forgang . Marta segir í samtali við Vísi að í raun séu 1.629 börn á biðlista eftir leikskólaplássi í Reykjavík þegar einkareknir leikskólar , sem borgað er með , eru taldir með . Það kom fram í töflu sem fylgdi svarinu þar sem biðlistarnir eru sundurliðaðir . Til að bjóða börnum laus pláss , eins og stýringin á leikskólakerfinu Völu er í dag , vantar 18,5 stöðugildi til viðbótar eða alls 39,6 stöðugildi . vísir / vilhelm Af þeim 1.155 börnum sem eru á biðlista eftir leikskólaplássi hjá borgarreknum skólum eru 377 flutningsumsóknir á milli borgarrekinna leikskóla eða frá sjálfstætt starfandi leikskólum yfir á borgarrekna leikskóla . Í svarinu kemur fram að áætla megi að öllum þessum börnum verði boðin vist í leikskólum borgarinnar fyrir haustið 2018 . „ Eldri börn sem eru á biðlista ( 2013 til 2015 ) og eru ekki með leikskóla í Reykjavík eru yfirleitt nýflutt til borgarinnar og eru þess vegna á bið eftir plássi . Einnig eru sum 2015 börn enn í vistun hjá dagforeldri , “ segir í svari Helga Grímssonar , sviðsstjóra skóla - og frístundasviðs , sem fékk á fundi skóla - og frístundaráðs í gær . Fjöldi barna á biðlista sem fædd eru í janúar til febrúar 2017 eru 148 , fjöldi barna á biðlista sem fædd eru í mars til apríl 2017 eru 165 og börn á biðlista sem fædd eru í maí til júní 2017 eru 161 . Fjöldi stöðugilda á leikskólum borgarinnar er samtals 1421,8 . Stöðugildi leikskóladeildar Dalskóla , Ártúnsskóla og Bergs eru talin með í sameinuðum starfsstöðvum Dalskóla , Ártúnsskóla og Klébergsskóla og eru því ekki inni í þessari tölu . Fjöldi barna á leikskólum borgarinnar í dag er 5575 þar af eru síðan 1310 börn með lokadagsetningu á vistun og munu hætta fyrir haustið , að því er fram kemur í svari Helga . Hann segir flest þessara barna fædd 2012 og munu því fara í 1. bekk í grunnskóla í haust . Einnig eru önnur börn með lokadagsetningu og eru það yfirleitt börn sem eru að flytja úr sveitarfélaginu . Heildarfjöldi leikskólaplássa miðað við að leikskólarnir séu búnir að vista í öll pláss er 5.744 . Vantar 39 stöðugildi til að fullnýta plássMarta spurði einnig hver sé staða starfsmannamála á leikskólum borgarinnar miðað við að öll laus pláss væru nýtt . Í svari frá sviðsstjóranum kom fram að í leikskólana vantaði 21,1 stöðugildi til að full manna leikskóla miðað við þau börn sem voru í vistun 21. febrúar síðastliðinn . Um var að ræða tvenn stöðugildi deildarstjóra , 7,5 stöðugildi leikskólakennara / starfsfólks á deild , 4,6 stöðugildi við stuðning og sjö stöðugildi í annað . Til að bjóða börnum laus pláss , eins og stýringin á leikskólakerfinu Völu er í dag , vantar 18,5 stöðugildi til viðbótar eða alls 39,6 stöðugildi . Segir barnafólk í Reykjavík leita annaðMarta segir í samtali við Vísi að um grafalvarlega stöðu sé að ræða því barnafólk hafi hingað til leitað í auknum mæli í nágrannasveitarfélögin og út á landsbyggðina því húsnæðisverð er of hátt í Reykjavík . „ Nú er komin enn önnur ástæða fyrir því að barnafólk er farið að leita út fyrir Reykjavík því þau koma ekki börnum fyrir á leikskóla . Það er grafalvarlegt að við séum að missa blómann af ungu fólki frá Reykjavík til annarra sveitarfélaga bæði vegna skorts á húsnæði og leikskólaþjónustu . Manneklan er svo mikil að það eru 179 laus pláss á leikskóla sem ekki er hægt að nýta því við getum ekki mannað þau . Við það bætist langur biðlisti sem er bara að fara að lengjast , “ segir Marta . Vilja bæta kjörHún segir borgarstjórnarflokk Sjálfstæðisflokksins vilja bregðast við þessari stöðu með því að bæta kjör og starfsaðstöðu leikskólakennara og leikskólastarfsfólks . „ Það liggur fyrir að það þarf að fara í róttækar aðgerðir til að leysa vandann því við getum ekki horft upp á að fólk geti ekki sinnt sinni vinnu og þurfi að vera heima með börnunum annað hvort vegna þess að það kemur ekki börnunum á leikskólann eða að deildir eru lokaðar og það þarf að sækja börnin sín á miðjum vinnudegi , “ segir Marta . „ Við myndum vilja sjá meiri sveigjanleika í sambandi við starfsemina á leikskólanum þannig að við myndum laða til okkar fólk í þessi störf . En í fyrsta lagi þarf að bæta kjörin þannig að fólk fáist í þessi störf . Það er það sem blasir við . “